KARAMAZOV-IV-WEB	Guardatz, jo ara vos auria podut díder que siguec eth er assassin…mès ara que non voi mentir-vos, pr'amor que…en tot adméter quitament que vos, coma veigui, non vo n'auíetz encuedat d'arren enquia ara, e non simulàuetz dauant de jo entà hèr-me a vier era vòsta colpa, qu'ei çò de mès evidenta, autanplan en adméter açò, vos contunhatz a èster eth colpable de tot, senhor, pr'amor que vos sabíetz que s'anaue a cométer un crim, senhor, e m'encomanèretz que l'aucissa, senhor, e en tot saber tot aquerò partíretz.